Honeywell

Honeywell International er et børsnotert selskap som primært har sin virksomhet innenfor bygningsteknologi, romfartsteknologi, kontroll- og styringsteknologi og leverer løsninger og produkter til industribransjen og luftfart over hele verden. Honeywell's omsetning i 2013 ble estimert til ca. 31 milliarder amerikanske dollar og selskapet hadde da mer enn 130 000 ansatte i over 100 land. Honeywell benytter flere merkevarer i sin virksomhet.

Selskapets norske avdelinger, Honeywell AS, Honeywell Life Safety AS og Honeywell Hearing Technologies AS, har hovedkontorer i henholdsvis Asker, Lier og Trondheim.
Honeywell Hearing Technologies AS med det aktive hørselvernet QuietPro som hovedprodukt ble etablert i 1994 som et knoppskudd fra SINTEF og het Nacre AS før de i 2007 ble kjøpt av konkurrenten Sperian Protection som i 2010 ble kjøpt av Honeywell.

Referanser

Eksterne lenker